Document ID: /roh_data/filtered/swiss_laws_in_ROHinterleaved.jsonl.gz/37748

This text was translated from DE into Rumantsch Grischun.

Wer im Rahmen eines Forschungsprojekts zur Verbesserung der Gewinnungsverfahren aus überzähligen Embryonen embryonale Stammzellen gewinnen will, braucht eine Bewilligung des Bundesamtes. Die Bewilligung wird erteilt, wenn:a. das Projekt die wissenschaftlichen und ethischen Anforderungen nach Absatz 3 erfüllt; b. nicht mehr überzählige Embryonen gebraucht werden, als zur Erreichung des Forschungsziels unbedingt erforderlich sind; undc. die fachlichen und betrieblichen Voraussetzungen gegeben sind. Das Forschungsprojekt darf nur durchgeführt werden, wenn:a. mit dem Projekt wesentliche Erkenntnisse zur Verbesserung der Gewinnungsverfahren erlangt werden sollen;b. gleichwertige Erkenntnisse nicht auch auf anderem Weg erlangt werden können;c. das Projekt den wissenschaftlichen Qualitätsanforderungen genügt; undd. das Projekt ethisch vertretbar ist. Für die wissenschaftliche und ethische Beurteilung des Projekts zieht das Bundesamt unabhängige Expertinnen oder Experten bei.

Tgi che vul producir cellas embrionalas da basa or d’embrios danvanz en il rom d’in project da perscrutaziun per meglierar las metodas da producziun, basegna ina permissiun da l’uffizi federal. La permissiun vegn concedida, sche:a. il project ademplescha las pretensiuns scientificas ed eticas tenor l’alinea 3;b. i na vegnan betg duvrads dapli embrios danvanz che quai ch’igl èn absolutamain necessaris per cuntanscher la finamira da la perscrutaziun; ec. las premissas areguard la tecnica ed areguard il manaschi èn dadas. Il project da perscrutaziun dastga mo vegnir realisà, sche:a. i duain vegnir cuntanschidas cun il project enconuschientschas essenzialas per meglierar las metodas da producziun;b. i na pon betg vegnir cuntanschidas enconuschientschas equivalentas sin in’autra via;c. il project ademplescha las pretensiuns da qualitad scientificas; ed. il project è eticamain acceptabel. Per il giudicament scientific ed etic dal project consultescha l’uffizi federal expertas ed experts independents.